Diari Oficial de la Generalitat Valenciana


Sumari del DOGV 8585, del 05-07-2019 (2019/6448)

RESOLUCIÓ de 17 de juny de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 99/15-AIA Utiel.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8585

Data del DOGV
:   05-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6448


Data del document
:   17-06-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Utiel
    * impacte ambiental

RESOLUCIÓ de 17 de juny de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 99/15-AIA Utiel. [2019/6448]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 99/15-AIA Utiel.  
  
  
«Declaració d'impacte ambiental  
Expedient: 99/9360-TAN.  
Títol: ampliació de planta de reciclatge de metalls.  
Òrgan substantiu: Ajuntament (LA 13/G2079/2014) i Direcció General de Qualitat Ambiental i Canvi Climàtic (residus).  
Promotor: FERCOM Gruas y Recuperaciones, SL.  
Localització: polígon industrial Nuevo Tollo, parcel·la 301, terme municipal d'Utiel (València).  
  
Antecedents i descripció del projecte  
FERCOM Grúas y Recuperaciones, SL, explota una instal·lació de recollida selectiva de metalls fèrrics i no fèrrics i magatzematge de bateries i electrodomèstics a l'interior de nau situada en la parcel·la 302 (800 m² de superfície) del polígon industrial Nuevo Tollo d'Utiel. Per mitjà de la resolució de 14 de maig de 2012, del director general d'Avaluació Ambiental i Territorial, es va emetre una declaració d'impacte ambiental favorable a la planta de reciclatge de materials fèrrics i magatzem de bateries i electrodomèstics (expedient 128/7982-CJH, promogut en el seu moment per Fernando Guillen Perpiñan).  
En l'actualitat, es pretén l'ampliació de la planta mitjançant l'ocupació de la parcel·la 301 del polígon industrial Nuevo Tollo, de 1.228 m². En aquesta parcel·la, es durà a terme l'emmagatzematge i tall dels metalls, per a la seua valorització, mentre que la nau situada en la parcel·la 302 s'emprarà per a l'emmagatzematge d'electrodomèstics i bateries, degudament segregats i senyalitzats.  
Els residus metàl·lics (LER 160117 metalls fèrrics i 160118 metalls no fèrrics), se separaran, classificaran i emmagatzemaran fins a disposar d'una quantitat suficient per al seu lliurament a gestor autoritzat per a la seua valorització.  
  
Tramitació administrativa  
Amb data 23 de juliol de 2015, es va rebre de l'Ajuntament d'Utiel una sol·licitud d'informe, en relació amb l'ampliació a la parcel·la 301, de llicència ambiental de l'activitat de planta de reciclatge de metalls que explota FERCOM Grúas y Recuperaciones, SL, en la parcel·la 302 del polígon industrial Nuevo Tollo. Aquesta va ser dirigida a la Direcció General de Qualitat Ambiental però s'especificava en la capçalera: «Avaluació d'impacte ambiental», per la qual cosa la direcció general esmentada va donar trasllat d'aquesta a aquest òrgan ambiental. La sol·licitud adjuntava:  
- Projecte tècnic per a la sol·licitud d'ampliació de llicència ambiental i habilitació de parcel·la. Hi inclou el pla de gestió de RCD.  
- Dictamen ambiental municipal.  
Veient la localització de l'actuació, amb data 20 de novembre de 2015, es va formular una consulta al Servei d'Ordenació del Territori, competent en matèria de perillositat d'inundació. Amb data 26 de gener de 2016, es va rebre l'informe sol·licitat. Amb data 12 d'abril de 2016, es va sol·licitar l'aclariment en relació amb l'informe, en observar-se un error de localització. Amb data 15 de setembre de 2016, es va remetre un nou informe del Servei d'Ordenació del Territori (ref. IR\_2015\_255), en què s'assenyalava que l'actuació no està afectada per risc d'inundació, segons les determinacions del PATRICOVA.  
Amb data 14 de juny de 2016, es va remetre requeriment al promotor, i es va considerar insuficient tant la documentació administrativa com la tècnica aportada a l'expedient. Amb data 16 de juny de 2016, es va remetre requeriment anàleg a l'Ajuntament d'Utiel.  
Amb data 25 d'agost de 2016, es rep un escrit del promotor en què indica que no considera necessari completar els punts requerits.  
Amb data 14 d'octubre de 2016, es remet de nou requeriment a l'Ajuntament, vist que l'escrit remés pel promotor no completa el requeriment anterior. En la mateixa data, es remet una còpia del requeriment al promotor, acompanyat de còpia de l'informe en matèria d'inundació.  
Amb data 15 de març de 2017, l'Ajuntament remet còpia de:  
- L'estudi d'impacte ambiental.  
Amb data 23 de juny de 2017, es remet nou requeriment a l'Ajuntament, en què especificava de nou que la falta d'acreditació de la realització del tràmit d'informació pública i consultes i del seu resultat, no permet completar un expedient d'avaluació d'impacte ambiental; a més de reiterar la falta d'informació necessària per a la valoració ambiental de l'actuació. D'aquest escrit, es remet igualment còpia al promotor.  
  
Amb data 4 d'agost de 2017, es rep del promotor, sol·licitud d'ampliació de termini de presentació de la documentació sol·licitada per aquest òrgan ambiental. Amb data 20 de setembre de 2017, es rep nou escrit i documentació complementària del promotor, entre la qual s'inclou una còpia de l'informe d'auditoria acústica. Amb data 30 d'octubre de 2017, es rep una còpia de la mateixa documentació a través de l'Ajuntament:  
- Informe d'auditoria acústica.  
Amb data 16 de gener de 2018, es reitera a l'Ajuntament la necessitat de completar l'expedient d'avaluació d'impacte ambiental, que ha d'incloure l'acreditació de la realització del tràmit d'informació pública i consultes i del seu resultat, així com presentar la documentació tècnica indicada. En la mateixa data, es remet una còpia del requeriment al promotor.  
Amb data 26 de febrer de 2019, l'Ajuntament esmena l'expedient d'avaluació d'impacte ambiental, en remetre l'acreditació de la realització d'informació pública (anunci en el BOP de 29 de novembre de 2018 i en la seu electrònica municipal) i consultes de l'expedient, de conformitat amb els requisits de la Llei 21/2013, sense que s'hagen rebut al·legacions. Així mateix, s'adjunta nova documentació tècnica, sota l'epígraf d'annex al projecte tècnic per a la sol·licitud ampliació de llicència ambiental i habilitació de parcel·la:  
- Doc I. Esmena de deficiències.  
- Doc II. Documents d'autocontrol.  
- Doc III. Pla de zones d'emmagatzematge.  
  
Afeccions legals  
La parcel·la se situa en el polígon industrial el Nuevo Tollo d'Utiel, sòl urbà industrial. No s'observen afeccions per vies pecuàries o altres elements que limiten l'ocupació de la parcel·la.  
La Llei 6/2014, de 25 de juliol, regula els instruments d'intervenció administrativa ambiental a la Comunitat Valenciana.  
Les instal·lacions on es desenvoluparan les operacions de tractament de residus queden sotmeses al règim d'autorització establit en la Llei 22/2011, de 28 de juliol, en matèria de residus. D'acord amb el Reial decret 9/2005, de 14 de gener, de desenvolupament de l'anterior norma, la recollida, tractament i eliminació de residus; valorització (CNAE-2009 38), és una activitat potencialment contaminadora del sòl.  
  
De conformitat amb la Llei 34/2007, de 15 de novembre, les activitats de fragmentació o trituració de ferralla i altres residus metàl·lics constitueixen activitats potencialment contaminadores de l'atmosfera (CAPCA-2010, grup B, codi 09 10 09 06).  
Tot això, sense perjudici de les autoritzacions que siga procedent obtindre d'altres organismes, de conformitat amb la normativa sectorial que resulte d'aplicació.  
  
Consideracions ambientals  
El polígon industrial, d'acord amb el projecte i el dictamen ambiental municipal, disposa de subministrament elèctric i d'aigua potable i xarxa de clavegueram. Aquest polígon industrial és adjacent a la A-3 i dista, aproximadament, 1 km respecte al nucli urbà d'Utiel. No queda situat en l'àmbit d'espais naturals protegits ni Xarxa Natura 2000. L'entorn és de caràcter agrícola, sense que s'observen elements naturals d'interés que puguen estar afectats per l'actuació pretesa. La flora i la fauna, de caràcter antròpic, està adaptada a l'activitat humana. La vulnerabilitat d'aqüífers és de grau mitjà.  
Les instal·lacions existents i autoritzades, localitzades en la parcel·la 302 dins de nau seguiran utilitzant-se per a emmagatzemar electrodomèstics (RAEE) i bateries. Són d'aplicació les condicions de la declaració d'impacte ambiental emesa en 2011, sense perjudici que la normativa aplicable a la gestió de RAEE ha sigut actualitzada després de l'autorització i avaluació ambiental de la instal·lació mencionada. S'indica que les bateries s'emmagatzemen en cubetes de plàstic dissenyades expressament per a això, les quals facilita l'empresa gestora. Els electrodomèstics s'emmagatzemen en contenidors metàl·lics estancs fins al lliurament al gestor. No es realitza cap manipulació d'aquests residus. S'ha realitzat una auditoria acústica, d'acord amb la qual es compleixen en l'actualitat els límits establits en la normativa.  
Es proposa l'ampliació de l'activitat, en la parcel·la adjacent (parcel·la 301), la qual cosa permet utilitzar els recursos disponibles en l'explotació de tota la planta.  
L'objecte de l'avaluació ambiental és la zona ampliada. L'activitat que es desenvoluparà consisteix en la recepció, apilament i segregació de materials metàl·lics ferrosos i no ferrosos mitjançant l'ús de cisalles i altres eines manuals (operació R4, reciclatge o recuperació de metalls i de compostos metàl·lics). La valorització final dels materials es realitzarà per un gestor extern, al qual s'entregaran els materials.  
  
Per a l'ús de la parcel·la, es procedirà a la seua adequació mitjançant l'execució de paviment amb subbase d'arena i grava, làmina de polietilé i solera de formigó armat, a fi d'evitar la contaminació del sòl o les aigües subterrànies. En el centre de la parcel·la, es disposarà d'arquetes de recollida de pluvials. Es tancarà el perímetre de la parcel·la. No s'estima que les obres comporten molèsties ni afeccions rellevants, donat el caràcter industrial de l'emplaçament.  
D'acord amb l'estudi d'impacte ambiental, no s'estima un increment rellevant del trànsit associat a l'activitat derivat de l'ampliació. El soroll associat dels treballs a l'aire lliure es considera compatible, tenint en compte que es localitza en polígon industrial i que els sistemes de tall (oxitall i cisalla manual) no són equips sorollosos; en tot cas, s'haurà de comprovar mitjançant la realització d'una nova auditoria acústica, en condicions de funcionament dels equips. Les aigües pluvials recollides en la parcel·la, prèviament a l'abocament a la xarxa de pluvials, passaran per un sistema de decantació i desgreixat, per a eliminar partícules i greixos arrossegats per la pluja. Les aigües sanitàries s'aboquen a la xarxa de sanejament.  
El programa de vigilància ambiental té per objecte comprovar l'eficàcia i eficiència de les mesures preventives i correctores adoptades. Es proposa la vigilància de les obres, i comunicar qualsevol troballa casual durant aquestes. En fase d'explotació, es portarà el control documental dels residus gestionats.  
  
Consideracions jurídiques  
La gestió de residus metàl·lics (ferralla) constitueix un supòsit d'avaluació d'impacte ambiental, en quedar inclòs en l'annex I epígraf 6.c del Decret 162/1990, de 15 d'octubre, de desenvolupament de la Llei 2/1989, i modificat pel Decret 32/2006, de 10 de març, en concordança amb l'article 7.1 de la Llei 21/2013, de 9 de desembre.  
L'expedient ha observat el tràmit d'avaluació d'impacte ambiental ordinària previst en la secció primera, capítol II del títol 2 de la Llei 21/2013, de 9 de desembre, i la resta de disposicions que li són aplicable.  
L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, el Decret 73/2017, de 2 de juny i el Decret 181/2018, de 5 d'octubre, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
  
Per tot això, es redacta la següent:  
  
Declaració d'impacte ambiental  
Primer  
Estimar acceptable, només a efectes ambientals i sense perjudici de l'obtenció prèvia de les autoritzacions sectorials que li siguen aplicable, el projecte d'ampliació de l'activitat de gestió de residus metàl·lics que explota FERCOM Grúas y Recuperaciones, SL, per a l'emmagatzematge de residus metàl·lics en la parcel·la 301 del polígon industrial Nuevo Tollo d'Utiel (València), sempre que aquest es desenvolupe d'acord amb les previsions del projecte, l'estudi d'impacte ambiental i la resta de documentació que hi ha en l'expedient, i amb les condicions següents:  
  
1. S'adequarà l'autorització de l'òrgan autonòmic competent en matèria de residus, per al desenvolupament de les activitats previstes. La llista definitiva de residus admissibles quedarà limitada per l'abast de l'autorització esmentada en matèria de gestió de residus, entre els proposats pel promotor. Es podran incloure uns altres codis LER que l'òrgan competent considere susceptibles d'autorització, sempre que la seua inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2. L'emmagatzematge de residus metàl·lics en campa a la intempèrie, fa necessari disposar de paviment impermeable que evite la contaminació del sòl i les aigües subterrànies i permeta la recollida de les aigües pluvials i el seu tractament previ a abocament al clavegueram, mitjançant un sistema de decantació i desgreixat. S'inclourà en el programa de vigilància i seguiment el control periòdic de l'estat del decantador/desgreixador, i es procedirà al buidatge quan estiga ple, a fi d'assegurar-ne el correcte funcionament.  
3. Es realitzarà una auditoria acústica per a comprovar que l'ús d'equips de talla de material metàl·lic a l'aire lliure, no produeix nivells sonors superiors als establits en la normativa vigent en la matèria i, si escau, s'adoptaran mesures adequades d'aïllament.  
4. Es faran tasques periòdiques de neteja, i s'evitarà la presència en la zona exterior de material lleuger o pulverulent que puga ser arrossegat pel vent fora de la parcel·la.  
5. Les accions incloses en el programa de vigilància i seguiment ambiental s'hauran de documentar, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia.  
6. Qualsevol modificació o ampliació del projecte presentat, haurà de ser comunicada a l'òrgan ambiental competent que establirà, si escau, l'aplicació de noves mesures correctores.  
7. En cas de quedar la instal·lació fora de servei, s'hauran d'entregar tots els residus emmagatzemats a gestors autoritzats.  
  
Segon  
Notificar a les persones interessades que contra aquesta resolució, ja que és un acte de tràmit, no cal interposar cap recurs; sense perjudici dels quals, si escau, procedisquen en via administrativa i judicial davant de l'acte pel qual s'autoritza el projecte, d'acord amb el que es disposa en l'article 41.4 de la Llei 21/2013.  
  
Tercer  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que es disposa en l'article 41.3 de la Llei 21/2013.  
  
Quart  
Aquesta declaració d'impacte ambiental perdrà la seua vigència i cessarà en la producció dels efectes que li són propis si no s'haguera començat l'execució del projecte en el termini màxim de quatre anys des de la seua publicació, d'acord amb el que es disposa en l'article 43 de la Llei 21/2013.  
  
València, 23 de maig de 2019.- El director general de Medi Natural i d'Avaluació Ambiental: Antoni Marzo i Pastor.»  
  
València, 17 de juny de 2019.- El director general de Medi Natural i d'Avaluació Ambiental: Antoni Marzo i Pastor.